**Versenykiírás**

*Nagyvállalatok Logisztikai Vezetőinek Klubja Közhasznú Egyesület*

**Egymillió-kétszázezer Forint Összdíjazású Országos Logisztikai Csapatbajnokság 2023/24**

**a jövő Logisztikusainak**

A Nagyvállalatok Logisztikai Vezetőinek Klubja **immár TIZENEGYEDIK alkalommal** országos szintű logisztikai csapatbajnokságot hirdet a **felsőoktatási intézmények nappali tagozatos** hallgatói részére.

**A verseny célja**

1. Tehetséggondozás: olyan kiváló tehetséggel és motivációval bíró hallgatókból álló csoport kiválasztása, akik élethivatásként tekintenek a logisztikára.
Kulcsszavak: lexikális tudás, gyakorlatorientáltság, csapatmunkára való hajlam, folyamatok gyors átlátása, vezetői készségek, innovációs készségek. A csapatok a felkészülés és lebonyolítás révén is tanulnak-fejlődnek.
2. Szakmai kötődés kialakítása a verseny nyújtotta élmény által.

**Videó Youtube**
Kedvcsinálóként, nézze meg a korábbi csapatbajnokságról **rövid** **videónkat**:

<https://www.youtube.com/watch?v=izQhRcnarro>

**A nevezésre jogosultak**

Csapatversenyt hirdetünk!

**A csapatokat 5 fő kell, hogy alkossa és 1 felkészítő tanár.** Egy csapatban több, különböző felsőoktatási intézmény hallgatói is részt vehetnek, ez nem kizáró tényező. Így lehetőség van arra, hogy egy bajnokságon belül a különböző főiskolák, egyetemek nézőpontjait szintetizáljuk, és a gyakorlatiasságot fejlesszük.

Egy intézményből több csapat is nevezhet. A felkészítő tanárok természetesen sem a feladatok összeállítására kialakított szakmai csapatban, sem a zsűriben nem vehetnek részt.

**BSc és MSc képzéseken résztvevő egyetemista és főiskolás nappali tagozatos hallgatók illetve a felsőoktatási szakképzésben résztvevő**  diákok vehetnek részt, mérnöki és gazdasági szakokról, magyarországi és határon túli magyar képzésű felsőoktatási intézményekből.

A szakirány tekintetében a szervezők nem szabnak korlátokat, a versenyben a logisztikai érdeklődés fontos, bármely évfolyamról alakíthatnak csapatot.

Javasoljuk több szakterületről, szakirányról összeállítani a csapatok tagjait, a kiírt feladatok megoldásához szükséges a szélesebb körű ismereti háttér, pl. logisztikus, mérnöki, informatikus, gazdasági szakos hallgató.

Felkészítő lehet bárki, akit a csapattagok választanak (pl. PhD hallgató, oktató-kutató egy felsőoktatási intézményben).

**A verseny témaköre, tematikájának összeállításának szempontja**
Témakörök: **Általános** **logisztika, vám, szállítmánybiztosítás, gazdasági-logisztika menedzsment, vállalati logisztika/módszertan, környezetvédelem, operációkutatás, ellátási-elosztási logisztika, áruszállítás, készletezés, anyagmozgatás, raktározás, csomagolástechnika, termelés kiszolgálás, logisztikai informatika.**

Angol nyelvtudás szükséges az eredményes részvételhez.

**A verseny többfordulós.**

Elsőként internetes fordulót hirdetünk, amely minden regisztráló csapatnak nyitott.

Az online felület, ahol a fordulók feladatai elérhetőek lesznek:

A kérdőív kitöltésén egy hetes idő intervallumban maximum 5 órát dolgozhatnak a csapatok.

Azt a kérdést, amelyet már megnyitottak, be kell fejezni, újbóli megnyitásra nincs lehetőség, ha nem írnak be semmilyen választ az adott kérdéshez, akkor annak értékelése 0 pont.

**Első forduló és második forduló**

Az előző évekhez képest most egy újítással készülünk, hiszen az első két forduló novemberben két hét alatt kerül megrendezésre, amelynek egyik elemeként a PROFI-T-ABILITY társasjátékkal fognak játszani a jelentkezők **november 17.-én a Budapest Airport 1-es Terminálján** megrendezésre kerülő eseményen, és az ezt megelőző héten lesz lehetőségük a már megszokott tesztfeladatok megoldására online.
Témakörök: A kiírásban megjelölt témakörökkel kapcsolatos **szakmai tudás**

Az internetes felületen a megoldáshoz elérhető időszak a csapatok számára:

**2023. november 6-tól – 12-ig**

A technikai feltételeket, időkorlát lehetőségeket az online teszt előtt ismertetjük.

**Harmadik forduló**

A verseny harmadik fordulójába a **két forduló után az első 10 helyen végzett csapat jut tovább.**

A feladat egy vagy két kidolgozandó gyakorlat, amelyet majd a verseny negyedik körében prezentálni is kell a csapatoknak. A feladat **gyakorlati esettanulmány(ok) kidolgozása**, mely lehet vállalati gyakorlat vagy probléma megoldása, ennek konkrét eseteit a Nagyvállalatok Logisztikai Vezetőinek Klubjának tagvállalatai adják, biztosítják a csapatoknak.

A csapatoknak a kidolgozott szakmai feladat mellett egy **bemutatkozó videó** anyagot is össze kell állítaniuk, amelyet a **Youtube internetes videómegosztó** felületre feltöltenek, majd a linket a szervezők által megadott email címre eljuttatják határidőre. Itt a kreativitást plusz pontokkal értékelik majd.



A feladatot **2024. január 15-től február 25-ig** kell beadni elektronikusan, a szervezők által a későbbiekben megadott módon. A feladatot a legjobb második körbe bejutott 10 csapat az első kör lezárta után kapja meg.

**A beadandó anyagok formai, tartalmi feltételei**:

A tanulmány mellékletekkel együtt legalább 10, legfeljebb 20 oldal lehet. Irodalomjegyzéket fel kell tüntetni, külföldi szakmai anyagok felhasználása előírt elvárás.

Bemutatkozó videó: Maximum 2 perces vágott anyag. Egyéb feltételekkel a versenyzők kreativitását nem korlátozzuk.

**Élő show - Negyedik** **forduló**

Az utolsó fordulóban a csapatok személyesen is találkoznak egymással, ahova a harmadik forduló legjobb 5 hazai + 1 határon túli csapata kerül be és mérkőzhet meg egymással.

A feladat a beadott tanulmányok prezentációjával kezdődik.

Feltétel, hogy a prezentáció maximálisan 10 perces legyen, 50%-a angol nyelven készüljön és ezt a részét angol nyelven is prezentálják a versenyzők.

A prezentáció formáját a kiírók nem határozzák meg, lehet ppt vagy prezi.com, vagy egyéb más jellegű formátum is.

Majd logisztikai ügyességi feladatokkal folytatódik a verseny.

Tervezett időpontja: **2024. március vége-április eleje.** A pontos helyszínt és a részleteket a kiírók később határozzák meg.

Ebből a fordulóból kerül majd ki az első három „dobogós”, díjazott csapat.

**Bírálati szempontok:**

A fordulók és a szóbeli verseny megoldásait szakmai zsűri bírálja el.

Elsődleges szempontok:

* Szakmai tudás használata a megadott témakörökben
* Gyakorlatorientáltság
* Csapatmunka, együttműködés képessége
* Folyamatok gyors átlátása
* Vezetői készségek
* Innovációs készségek

**Díjazás:**

Első három csapat és felkészítő tanáruk pénzjutalomban részesül:

**1. helyezett: 500 000 Ft/ csapat felkészítő tanárukkal**

**2. helyezett: 350 000 Ft/ csapat felkészítő tanárukkal**

**3. helyezett: 150 000 Ft /csapat felkészítő tanárukkal**

A Levegő Munkacsoport **különdíja: 50 000 Ft/csapat felkészítő tanárukkal**.

A különdíjat a döntős versenyben a környezetvédelmi szempontokat leginkább figyelembe vevő csapat nyeri el.

A **Nagyvállalatok Logisztikai Vezetőinek Klubja** továbbá felajánl minden nem dobogós helyen végzett döntőbe jutott csapatnak **50 000 Ft** **különdíjat.**

A fődíjak mellett **minden döntőben résztvevő csapat részesül pénzdíjas elismerésben**!

A fődíjak és különdíjak mellett **szakmai gyakorlati lehetőségeket** is felajánlhatnak a Bajnokság szponzorjai, valamint a Nagyvállalatok Logisztikai Vezetőinek Klubjának tagvállalatai.

**Ünnepélyes díj átadás és prezentáció:**

A nevezéssel a tagok elfogadják azt a feltételt, hogy **dobogós nyertesként** részt vesznek a **Nagyvállalatok Logisztikai Vezetőinek 18. Konferenciáján** 2024. május 16-17-ig, május 16.-án az ünnepélyes díjátadón és 17.-én reggel a prezentációs bemutatkozáson, valamint tudomásul veszik, hogy nyereményösszegüket ezen esemény után vehetik át, melynek feltétele a konferencián való megjelenés és prezentáció megtartása csapatonként minimum 4 fő csapattag megjelenésével.

**Nevezési díj:** **5000,- Ft**/csapat
A befizetést az alábbi bankszámlaszámra utalva kérjük kiegyenlíteni. A számlát elektronikusan juttatjuk el. A díj fizetésével várjanak addig, míg a részvétel visszaigazoló
e-mail megérkezik. Az utalásnál a közleményben a csapat nevét meg kell adni.

**Bankszámlaszám: Erste Bank 11600006-00000000-52611845
Nevezési határidő:** **2023. október 27.
Fizetési határidő:** **a kapott számlán található fizetési határidő**

**Nevezés:**

Nevezni e-mailben lehet: **tanulmanyiverseny@nlvklub.hu****, nlvklub@nlvklub.hu**

Érvényes nevezéshez az e-mailben meg kell adni:

* a csapat nevét, amelyet a tagok találhatnak ki
* valamennyi csapattag és a felkészítő nevét, e-mail címét, mobil telefonszámát, a felsőoktatási intézményt, intézményeket, ahol a csapattagok nappali tagozatos hallgatók, illetve ahol a felkészítő oktat, vagy kutatási tevékenységet végez, valamint a kart és a szakot, amelyen a tagok tanulmányaikat folytatják

Jelentkezésük után visszaigazoló e-mailt kapnak a nevezés elfogadásáról.

A versenyfeltételek, határidők tekintetében a szervezők a módosítás jogát fenntartják.

A nevezéssel a csapatok elfogadják a verseny feltételeit, utólagos reklamációt, jogorvoslat igényt a szervezők nem fogadnak el.

**Kapcsolat:**

**A verseny szervezésével, lebonyolításával kapcsolatban**:

Varga Violetta, NLV Klub

+36-20-347-0329

tanulmanyiverseny@nlvklub.hu

**Szakmai kérdésekben, az első, internetes kérdőíves forduló esetén, ha segítséget igényelnek a csapatok:**

dr. Kovács Gábor egyetemi adjunktus, Budapesti Műszaki és Gazdaságtudományi Egyetem, gabor.kovacs@logisztika.bme.hu (1) 463 - 5750

dr. Németh Péter egyetemi adjunktus, Széchenyi István Egyetem,
nemethp@sze.hu (96) 503 - 400/3298

Nagy Judit egyetemi adjunktus, Budapesti Corvinus Egyetem,

judit.nagy@uni-corvinus.hu (1) 482 - 5232

**Támogatók:**

     

